open-index/open-wikipedia-markdown huggingface dataset:
لإقصائيات د كاس لعالم 2026

**لإقصائيات د كاس لعالم 2026** غادي يحددو 45 منتخب وطني لي غادي يلتاحقو ب لميريكان، كانادا و لمكسيك هوما لبلدان لمضايفة د كاس لعالم 2026.

بداو لإقصائيات نهار 7 شتنبر 2023 ب ثلاثة د لماتشات ف منطقة كونميبول تلعبو ف داك النهار. أول بيت ف هاد لإقصائيات جابو اللعّاب لكولومبي رافاييل صانطوص بوري ضد ڤينيزويلا.

## تخصيص لبلايص
نهار 30 مارس 2017، لبيرو د لمجلس د لفيفا (لي فيه الرئيس د لفيفا و الرؤاسا د كل وحدة من لكونفديراسيونات الستة) قتارحو كيفاش يتقسّمو لبلايص د كل قارة ف كاس لعالم 2026. هاد التوصية تصيفطات للمجلس د لفيفا باش يتصادق عليها.

نهار 9 ماي 2017، يوماين قبل لمؤتمر 67 د لفيفا، لمجلس د لفيفا صادق ف جتيماع ف لمنامة ف لبحرين على التقسيم د لبلايص. هاد لقرار فيه تورني د لباراج لبي-قارّي *intercontinental play-off* فيه ستة د لمنتخبات باش يتحددو الجوج بلايص اللّخرين ف كاس لعالم.

لمصادقة على تقسيم لبلايص عطات حتى ل ؤقيانوسيا بلاصة مضمونة ف كاس لعالم للمرة اللولة ف التاريخ ديالها. و بالتالي، كاس لعالم 2026 غادي يكون أول تورني لي فيه جميع لكونفديراسيونات الستة عندهم على لأقل بلاصة وحدة مضمونة.

**نويطات**

## مصادر


تصنيف:لإقصائيات د كاس لعالم
تصنيف:كاس لعالم 2026
جبر مجرد

[تصغير|alt=تصويرة ديال [مكعب روبيك | التبديلات ديال مكعب روبيك كيشكلو ڭروپ، وهو واحد المفهوم أساسي فـ الجبر المجرد.]]

فـ لماط، و بالخصوص فـ الجبر، **الجبر المجرد** ولا **الجبر العصري** هو دراسة البنيات الجبرية، اللي هما مجموعات عندهم عمليات ثنائية وسط منهم (بحال الجمع *+* ولا الضرب *×*) و كيتطبقو على العناصر ديالهم.
البنيات الجبرية كيدخلو فيهم الڭروپات، الحلقات، الحقول، الموديلات، الفضاءات المتجهية، الريزوات، والجبر على الحقول.

التسمية ديال *الجبر المجرد* جات فـبداية القرن العشرين باش تفرّقوها على المجالات لي سبقات ديال الجبر، و بالخصوص على الجبر البدياني اللي كيستعمل المتغيرات باش يمثل الأعداد ف الحساب و التفكير.
 
المنظور المجرد ف الجبر ولا أساسي بزاف فـ الماط العصري حتى ولا كيتسمى غير "الجبر"، بينما مصطلح "الجبر المجرد" ولا قليل و كيتستعمل غالباً غير فـ البيداڭوجيا.

البنيات الجبرية، مع المورفيزمات ديالها، كيشكلو كاطيڭوريات ف لماط. نظرية الكاطيڭوري كتعطي إطار موحّد باش ندرسو الخصائص و البنايات اللي متشابهة عند بزاف ديال البنيات.

## مصادر

تصنيف:لماط
الصحرا لمغريبية شرقية

**الصحرا لمغريبية الشرقية** هي مجموع لأقاليم ف الجنوب الشرقي ديال لمملكة لمغرببية.

## مصادر

تصنيف:لمغريب
تصنيف:الصحرا لكبيرة
جهة مكناس تافيلالت

**جهة مكناس تافيلالت** هيّ جهة من الجهات 16 لقدام د لمغريب تال 2015 فاش تعاود التقسيم لإداري.

ف التقسيم الجديد هاد الجهة تفرّقات على تلاتة:

* الشمال: عمالة مكناس، إقليم لحاجب و إقليم إفران ولاو تابعين ل جهة فاس بولمان باش يشكّلو جهة فاس مكناس.
* الجنوب: تافيلالت، بما فيها إقليم الراشيدية و إقليم ميدلت، تراطاشاو ل جهة سوس ماسة درعة باش يولّيو جهة درعة تافيلالت.
* ف لغرب: إقليم خنيفرة تلحقات ب جهة تادلة أزيلال باش يكوّنو جهة بني ملال خنيفرة.

## الجغرافيا
هاد الجهة كانت كاتواجد ف الشمال د لمغريب، ب تيساع د 79.210 كلم² (علاين كاتساوي التيساع د جمهورية التشيك)، و كانو ساكنين فيها 2.141.527 واحد على حساب إحصاء 2004. لعاصيمة ديالها كانت هيّ مكناس.

### السكان

* الجهة: 2.141.527
* لعمالات و لأقاليم:
** عمالة مكناس: 713.609 (مكناس: 469.169)
** إقليم لحاجب: 216.388 (لحاجب: 27.667)
** إقليم إفران: 143.380 (إفران: 13.074)
** إقليم خنيفرة 511.538 (خنيفرة: 72.672)
** إقليم الراشيدية: 556.616 (الراشيدية: 76.759)
** إقليم ميدلت: - (ميدلت: 44.781)

### لحدود لإقليمية

* ف الشمال: جهة لغرب الشراردة بني حسن
* ف الشمال لغربي: جهة الرباط سلا زمور زعير
* ف الشمال الشرقي: جهة فاس بولمان
* ف الجنوب: الدزاير
* ف الجنوب لغربي: جهة سوس ماسة درعة
* ف الشرق: لجيهة الشرقية
* ف لغرب: جهة الشاوية ورديغة و جهة تادلة أزيلال

## الطرونصپور
الجهة كان فيها طرف ديال لوطوروت لي لي كاتدوز على الدارلبيضا، فاس و مكناس. السكة د التران لي كاتربط مراكش و وجدة كاتدوز على مكناس.

مدينة الراشيدية كان فيها لمطار لمدني لوحيد ديال الجهة. مكناس فيها مطار عسكاري.

## مصادر


تصنيف:حوايج مابقاوش ف 2015 ف لمغريب
تصنيف:تأسيسات د 1997 ف لمغريب
تصنيف:جهات قدام د لمغريب
تصنيف:دولات و أقاليم نحلو ف 2015
تيران لأمير مولاي عبد الله

**تيران لأمير مولاي عبد الله** هو تيران د كورة كاين ف مدينة الرباط، ب 68700 مقعد. التيران تحل رسمياً ف 5 شتنبر 2025، و هوّ التيران الرسمي ديال لمنتخب لوطني لمغريبي د كورة. هوّ طرف من موركاب رياضي كبر، لي كيشمل ممر د لاطليتيزم و تيران خور، قاعة مولاي عبد الله، و پيسين ؤلمپية. كيتّعتابر من أكبر التيرانات ف لمغريب.

جا التيران على بعد 7 كلم من الصونطر ڤيل. فيه قاعات ديال لإستقبال د الشخصيات لكبيرة ب تجهيزات طيكنولوجية مطوّرة. هاد التيران معوّل باش يستاضف كاس إفريقيا 2025 و كاس لعالم 2030. التيران لؤلمپي لمرافق غادي يستاضف ملتقى محمد السادس الدولي د لاطليتيزم السنوي.

## تاريخ
تيران لأمير مولاي عبد الله تبنى ف نفس لموضع ديال موركاب مولاي عبد الله لي كان تهدّم غشت 2023 باش يخلي لبلاصة للتيران الجديد. و حافظ على السمية ديال التيران لقديم، لي مسمي على لأمير مولاي عبد الله لعلوي. لبلان كان باش يكون واجد ل كاس إفريقيا 2025 و كاس لعالم 2030 ب 68700 مقعد، و تبنى ف قل من عاماين (ف لأصل كان معوّل باش يكمل ف 8 شهور) شي لي خلا الصحافة تقتارح باش يدخل موسوعة ڭينيس د الروكورات حيت كان أسرع تيران ف مدة لبني ف لعالم. الديزاين ديال لفرصادة د التيران تدار باش يشبه ل جرايد النخل، و فيه مرافق بحال أرينا متعددة الرياضات، پيسين ؤلمپية، تيرانات كورة د لونطريما، و پاركينڭ.

### لملكية
التيران ف ملك قطاع الرياضة، عمالة الرباط، و الجامعة لملكية لمغريبية د لكورة.

## التيران لؤلمپي لمرافق
تصغير|التيران لؤلمپي لمرافق د لأمير مولاي عبد الله، طرف من لموركاب الرياضي
حدا التيران الرئيسي، كاين تيران ؤلمپي مرافق ديال لاطليتيزم، لي كيهز 21000 متفريج، و غادي يحتاضن لملتقى الدولي السنوي د لاطليتيزم د محمد السادس، لي هو طرف من الدوري لماسي.

## ماتشات دوليين د كورة
التيران تحلّ لمرة اللولة للجمهور ف 5 شتنبر 2025، و تّلعب فيه ماتش ديال لإقصائيات د كاس لعالم بين لمغريب و النيجر لي سالى ب 5 ل 0 ل صالح لمغريب، شي لي ضمن التأهل للمنتخب ل كاس لعالم 2026.

### كاس إفريقيا 2025
لماتشات لي غادي يتلعبو ف التيران د مولاي عبد الله ف كاس إفريقيا 2025:

## مصادر

تصنيف:بوطولات عالمية د لكورة منضمة ف لمغريب
تصنيف:تيرانات د كورة ف لمغريب
تصنيف:تأسيسات د 2025 ف لمغريب
تصنيف:رياضة ف الرباط
تصنيف:تيرانات متعددة التخدام ف لمغريب
تصنيف:الجيش الملكي
تصنيف:لمنتخب لوطني لمغريبي د لكورة
تصنيف:تيرانات د كورة ف الرباط
دوشانبي

**دوشانبي** (بالطادجيكية و الروسية: **Душанбе** - بلفارسية: **دوشنبه**)، هي لعاصيما د طادجيكيستان و أكبر مدينة فيها. جات ف لغرب د لبلاد، ف وسط الجبال د هيسار و تيدوز منها لواد د ڤارزوب.

تيسكنو ف دوشانبي تقريبا 1.2 مليون د الناس. فيها محطة ديال الطران تاتلاقيها مع لجنوب د لبلاد، و مع طرانات تيمشيو لؤزباكستان و تركمانستان و كازاخستان و روسيا. فيها تا مطار دولي، اللي هو أكبر مطار ف لبلاد.
## لأصل د السمية
السمية د دوشانبي تاتعني نهار التنين ب لفارسية، حيت لمدينا كان فيها سوق تيكون كل تنين، و تيجيو ليه الناس د لمدينا و الدواور لقراب ليها. لكلمة د دوشانبي ب لفارسية فيها جوج كلمات: "دو" هي رقم جوج، و "شانبي" هو السبت، زعما يوماين مورا السبت، اللي هو نهار التنين.

من 1929 ل 1961، ف لوقت د لإتحاد السوڤياتي، تسمّات لمدينا سطالين أباد (لمدينا د سطالين)، و لكن عاود رجّعات سميتها من بعد.

## مصادر

تصنيف:طادجيكيستان
تصنيف:عواصم ديال بلدان
تصنيف:عواصم آسيوية
فالزلاز سام

**لفالزلاز السام** (السمية لعلمية ***Conium maculatum***) نوع د النباتات لي كاتدير النوّار سامة بزاف، و كاتنتامي ل نفس لفاميلة لبيولوجية بحال خيزو.

هاد النبتة عشوبية، حيت ماعندهاش طرف خشبي و عندها دورة د لحياة د عاماين. ف ضروف مزيانة، كاتقدر توصل ل 2,4 ميترو د الطول، ب جدور كيوصلو ل غرق كبير. النبتة عندها ريحة متميزة لي كاتعتابر عادة خايبة و كاتنتاشر معا الريح. عوادها خاويين من الداخل و فيهم طاشات ب لون حمر مغلوق لي كينشفو و كيوليو قهويين ملي كاتكمل الدورة د لحياة ديالها.

فالزلاز أصلي ف شمال إفريقيا و ؤروپا، و كيقدر يولّف بيئات مختالفين، و دابا راه موجود ف بلايص بعاد على لموطن لأصلي ديالو، بحال ؤسطراليا، غرب أسيا، و أمريكا الشمالية و الجنوبية، بعدما تّزرع تماك. عندو قدرة باش ينتاشر بوحدو، و يولّي نبتة مجتاحة.

جميع لأجزاء ديالو سامين، سيرتو الزريعة و الجدور، و ب لخصوص يلا تكال. فالزلاز معروف بلي هوّ السم لي كلاه لفيلسوف سقراط مور لمحاكمة ديالو ف ليونان لقديمة.
فيشي:Conium_maculatum_-_Köhler–s_Medizinal-Pflanzen-191.jpg|رسمة من لقرن 19
فيشي:Gefleckterschierling.jpg|بديل=Habit
فيشي:Poison_Hemlock.jpg|النوّار
فيشي:Hemlockseeds.jpg|ريوس الزريعة ف اللخر د الصيف


## السمية
على حساب محمد شفيق، "فالزلاز" هيّ السمية ديال نواع د النباتات لي كيتسماو ب لعربية  ولّا ، ولّا ب لفرانساوية . هاد السمية أصلها من لأمازيغية. التخدام ديال هاد السمية كايشمل لفالزلاز السام (كونيوم ماكولاتوم)، و شي نواع د ڭنس لبنج.

## ف الثقافة

### ليونان لقديمة
ف ليونان لقديمة كان لفالزلاز السام كيتخدم ف لإعدام ديال لمحابسيا. ثيماطينيس، سقراط، پوليماركوس و فوكيون كاملين تقتلو ب هاد النبتة. سقراط، أشهر ضحية د هاد التسمم ب فالزلاز، تعطالو مشروب مصاوب منو. ف لأساطير د ليونان، النباتات السامة بحال فالزلاز كانت عندهم قداسة عند الربة هيكاطي (ربة د السحور و الدوايات)، و بناتها كيركي و ميدييا.
فيشي:Cups_for_hemlock_poison_(cropped).jpg|كيسان من النوع لي كانو كايتخدمو ف ليونان لقديمة (لقرن 5 قبل لميلاد) باش يتعطى سم فالزلاز
فيشي:David_-_The_Death_of_Socrates.jpg|لموت ديال سقراط، لوحة ديال جاك لوي داڤيد، 1787


## مصادر

## شوف تا
* بنج (ڭنس)
* بنج مصري
* بنج كحل

تصنيف:نبتات توصفو ف 1753
تصنيف:فلورا د ؤروپا
تصنيف:فلورا د شمال إفريقيا
فالزلاز (توضيح)

هادي صفحة د التوضيح، كلمة **فالزلاز** يمكن يكونو عندها هاد لمعاني:

* فالزلاز سام: (السمية لعلمية ***Conium maculatum***) نوع د النباتات لي كاتدير النوّار سامة بزاف.
* بنج (ڭنس): ڭنس د النباتات.
** بنج مصري
** بنج كحل

تصنيف:صفحة توضيح
محمد بوجندار

**محمد بوجندار** (مزيود ف 1889، توفى ف 1926) توارخي و شاعر مغريبي. كان خدام طرجمان ف لإقامة لعامة د لحماية لفرانساوية، و نشر مقالات ب لعربية ف جورنال السعادة. من 1913 كان أستاد د لأداب ف معهد الدراسات لعليا لمغريبية *Institut des Hautes Études Marocaines* ف الرباط.

من بين أعمالو:

* مقدمة الفتح من تاريخ رباط الفتح، 1926
* الاغتباط بتراجم أعلام الرباط
* *Chellah et ses ruines: Histoire de la Zaouia de Chellah et description de ses ruines, 1922*
* العطر المسقي

بوجندار كان نشيط ف تنظيم الصالونات لأدابية ف لعشرينات، و هاد التقليد دارو تا عبد الله الجراري (بّات عباس الجراري) ف التلاتينات.

## مصادر


تصنيف:صحافي مغريبي
تصنيف:طرجمان مغريبي
تصنيف:وفيات 1926
تصنيف:زيادة 1889
تصنيف:توارخيا مغاربا د لقرن 20
24 (عام)

**24** هوّا عام ف تّقويم لڭريڭوري بدا نهار السبت ؤ سالا نهار لحد. هوّا لعام نمرة 24 ف لإيرا لعامة ؤ لفترة د بعد لميلاد، نمرة 24 ف لقرن 1، ؤ نمرة 5 ف لعقد ديال عوام 20.

24 كيوافق 974 ف تّقويم لأمازيغي ؤ 10024 ف تّقويم لهولوسيني.

## مصادر



تصنيف:عوام د تقويم لميلادي
96

**96** هوّا عام ف تّقويم لڭريڭوري بدا نهار الجمعة ؤ سالا نهار السبت. هوّا لعام نمرة 96 ف لإيرا لعامة ؤ لفترة د بعد لميلاد، نمرة 96 ف لقرن 1، ؤ نمرة 7 ف لعقد ديال عوام 90.

96 كيوافق 1046 ف تّقويم لأمازيغي ؤ 10096 ف تّقويم لهولوسيني.

## مصادر


تصنيف:عوام د تقويم لميلادي
الروكورات لعالمية د ڭينيس

**الروكورات لعالمية د ڭينيس** (ب النڭليزية *Guiness World Records*، ب لعربية *موسوعة غينيس للأرقام القياسية*) لي كان معروف مابين التأسيس ديالو ف 1955 و 1999 ب **كتاب ڭينيس د الروكورات** (ب النڭليزية *The Guiness Book of Records*) و ف النسخات لميريكانية ب **كتاب ڭينيس د الروكورات لعالمية** (ب النڭليزية *The Guiness Book of World Records*)، هوّ موسوعة ولّا كتاب مرجعي بريطاني كيتّنشر كل عام، و كايليستي الروكورات لعالمية ديال لإنجازات د بنادم و لحالات لقصوية ف الطبيعة. لفكرة لأصلية جات من عند سير هيو بيڤر، و لخوت التوام نوريس و روص ماكويرتر أسسو لموسوعة ف لندن ف غشت 1955.

النسخة اللولة كانت ف الليستة د أحسن لمبيعات ف لمملكة لمتحدة ف كريسماس د 1955. ف لعالم لي موراه، بدا لكتاب كايتباع ف لعالم كامل. النسخة ديال 2026 غادي تكون هيّ النمرة 71، و لموسوعة كاتباع ف 100 بلاد ب 40 لوغة، و لبازضّوني ديالها فيها 53000 عنصر (150 مليون نسخة تباعو ل حد الساعة).

لفرانشايز لعالمية تجاوزات دابا لمطبوعات باش توصل للسيريات د التلفازة و لمتاحف. الشعبية ديالها خلاتها تولي أهم مرجعية عالمية ف لكاطالوڭاج ديال الروكورات ف لعالم. لمونضّامة كاتوضّف حكّام باش يراجعو الصحة و لموتوقية ديال الروكورات لي تدارو ولّا تحطمو.

من مور عدد ديال لمالكين، راها دابا مملوكة من عند ڭروپ دجيم پاتيسون *Jim Pattison Group* من 2008، ب سييج ف ساحة كاي الجنوبية ف كاناري وارف، لندن (2017). من 2008، الروكورات لعالمية د ڭينيس وجّهات لموضيل د لبيزنيس ديالها من لبيع د لكتوبا، للمصاوبة ديال روكورات عالمية ديال أفراد و مونضّامات و لإشهار ديالها، شي لي جبد بزاف د لإنتقاد.

## مصادر

تصنيف:سيريات د كتوبا بداو ف 1955
تصنيف:تأسيسات د 1955 ف لمملكة لمتحدة
معاهد الموسيقى ف لمغرب

كاين شي 12 مؤسسة كبيرة كاتعلم لموسيقى ف لمغرب، كاتساندهم وزارة التقافة. بعض هاد لمؤسسات لكبيرة كيستعملو سميّات ب لفرانساوية ف لمراسلات الدولية.

* **لمعهد** **لوطني د لموسيقى و الرقص و لفن الدرامي ف [[الرباط]]** (Conservatoire National de Musique, de Danse, et d'Art Dramatique, Rabat) هو أقدم معهد موسيقي ف لمغرب، تأسس فـ1944، وكاين فيه دابا تقريباً 2000 طالب.
* **لمعهد لموسيقي دار مولاي رشيد ف [[الرباط|رباط]]** (The Domestic Music Institute in Rabat)، تأسس فـ1928 فـدار مولاي رشيد سيدي فاتح، فيه 100 طالب.
* **لمعهد لموسيقي ف [[سلا]]** (Conservatory of Salé)، تأسس فـ1995، فيه تقريباً 1000 طالب.
* **لمعهد لموسيقي ف [[قنيطرة|لقنيطرة]]** (Conservatory of Kenitra)، تأسس فـ1968، فيه 300 طالب.
* **لمعهد لموسيقي ف [[فاس]]** (Music Institute, Fez)، تأسس فـ1940، فيه 400 طالب.
* **لمعهد لموسيقي دار عديل ف [[فاس]]** (Conservatory House Adeel, Fez)، تأسس فـ2001، فيه 100 طالب.
* **لمعهد لموسيقي ف [[الدار البيضا]]** (Conservatory of Casablanca)، تأسس فـ1973، فيه 200 طالب.
* **لمعهد لموسيقي ف [[تطوان]]** (Conservatory of Tetouan)، تأسس فـ1945، فيه 500 طالب.
* **لمعهد لموسيقي ف [[طانجا|طنجة]]** (Conservatory of Tangier)، تأسس فـ1962، ف الزنقة 10 غاندي، فيه 450 طالب، معروف بتخصصو فالموسيقى الأندلسية وكيضم أوركسترا طنجة. من بين الخرّيجين ديالو: الفنان محمد العربي سرغيني.
* **لمعهد لموسيقي ف [[لعرايش]]** (Conservatory of Larache)، تأسس فـ1972، فيه 300 طالب.
* **لمعهد لموسيقي ف [[شفشاون]]** (Conservatory of Chefchaouen)، تأسس فـ1976، فيه 200 طالب.
* **لمعهد لموسيقي ف [[لقصر لكبير]]** (Conservatory of the Grand Palace)، تأسس فـ1972، فيه 300 طالب.
* **لمعهد لموسيقي ف [[مراكش]]** (Conservatory of Marrakech)، تأسس فـ1948، فيه 500 طالب.
* **لمعهد لموسيقي ف [[مكناس]]** (Conservatory of Meknes)، تأسس فـ1966، فيه 350 طالب.
* **لمعهد لموسيقي ف [[أݣادير]]** (Conservatory of Agadir)، تأسس فـ1972، فيه حوالي 650 طالب.
* **لمعهد لموسيقي ف [[تازة]]** (Conservatory of Taza)، تأسس فـ1972، فيه 250 طالب.
* **لمعهد لموسيقي ف [[وجدة]]** (Conservatory of Oujda)، تأسس فـ1992، فيه 100 طالب.
* **لمعهد لموسيقي ف [[أسفي]]** (Conservatory of Safi)، تأسس فـ1968، فكشلة 4 زنقة الشوقي، فيه 200 طالب.
* **لمعهد لموسيقي ف [[جرادة]]** (Conservatory of Jerada)، تأسس فـ2002، فيه 80 طالب.
* **لمعهد لموسيقي ف [[تمارة]]** (Conservatory of Temara)، فيه 500 طالب.
* **لمعهد لموسيقي ف [[سيدي قاسم]]** (Conservatory of Sidi Qasim)، تأسس فـ2004، فيه 150 طالب.
* **لمعهد لموسيقي ف [[الصويرة|صويرة]]** (Conservatory of Essaouira)، فيه 100 طالب.
* **لمعهد لموسيقي ف [[بني ملال]]** (Conservatory Beni Mellal)، تأسس فـ1989، فيه 250 طالب.
* **لمعهد لموسيقي ف [[تيزنيت]]** (Conservatory of Tiznit)، تابع ل أݣادير، فيه 100 طالب.
* **لمعهد لموسيقي ف [[لخميسات]]** (Conservatory of Khemisset)، تأسس فـ1985، فيه 350 طالب.
* **لمعهد لموسيقي ف [[دمنات]]** (Conservatory of Demnat)، تأسس فـ1999، فيه 70 طالب.

* **لمعهد لموسيقي ف [[بجعد]]** (Conservatory of Abi J’Aad)، تأسس فـ2010.

## مصادر

تصنيف:تعليم ف لمغريب
تصنيف:موسيقا مغريبية
تصنيف:ليستات متعلقين ب لمغريب
أمين التهراوي

**أمين التهراوي** سياسي مغربي. هو دابا الوزير ديال الصحة وديال الحماية الاجتماعية ف الحكومة ديال عزيز أخنوش الثانية.

## المسار
قبل ما يولي وزير، خدم التهراوي بالخصوص ف الپريڤي. كان بدا المسار ديالو ف التجاري فاينانسز كورپ، لي تابعة للمجموعة ديال التجاري وافا بانك، ومن بعدها مشا يخدم ف مجموعة أكوا، لي من المساهمين ديالهاالمهمين أخنوش. فاش هاد الأخير كان ولا وزير ديال الفلاحة ف الحكومة ديال عباس الفاسي ف أكتوبر 2007، كان التهراوي ولا هو المدير ديال الديوان ديالو.

## مصادر

تصنيف:وزير مغريبي
الاقتصاد الاجتماعي والتضامني فالمغرب

**الاقتصاد الاجتماعي والتضامني فالمغرب** هو واحد النموذج ديال تنمية اقتصادية واجتماعية، كيعتمد على التعاون، التضامن، والمشاركة ديال لمجتمع، عوض الربح الفردي بوحدو. هاد النمط كايجمع جمعيات، تعاونيات، مجموعات النفع الاقتصادي، وصناديق تعاضدية، واللي الهدف ديالهم هو يخدمو لمصلحة لمجموعة كاملة، ويعاونو على خلق فرص شغل وتنمية محلية مستدامة.

## لخلفية
فالمغرب، هاد القطاع خدّا واحد الأهمية كبيرة خصوصاً من بعد إصلاحات التسعينات. الدولة بدات تشجع لتعاونيات والجمعيات باش يدعمو الشباب والنساء، ويزيدو من لدخل العائلات، خاصة ف لمناطق القروية.

فـ2021، الحكومة دارت *الاستراتيجية الوطنية للاقتصاد الاجتماعي والتضامني* اللي الهدف ديالها هو إدماج هاد القطاع فالنموذج التنموي الجديد.

## القطاعات اللي تايخدم فيها
- الصناعة التقليدية - الفلاحة والمنتجات المحلية (زيت الزيتون، العسل، الأعشاب الطبية…) - السياحة القروية - الخدمات الاجتماعية (محاربة الأمية، الصحة التضامنية)

## لمؤسسات اللي كاتسير
- **وزارة السياحة والصناعة التقليدية والاقتصاد الاجتماعي والتضامني**: هي المكلفة بالسياسات العمومية فالقطاع. - **مكتب تنمية التعاون**: مؤسسة عمومية كاتواكب التعاونيات وتعطيهم تكوين ومساعدة تقنية. - **المبادرة الوطنية للتنمية البشرية**: كاتمول بزاف ديال المشاريع التضامنية.

## الأرقام والمعطيات
حسب معطيات 2024:

* كاينين أكثر من **40.000 تعاونية** فالمغرب، فيهم بزاف ديال تعاونيات نسائية.
* كاينين **2000 مجموعة نفع اقتصادي** خدامة فالميادين الفلاحية والصناعية.
* هاد القطاع كايشارك بحوالي **2% من الناتج الداخلي الخام المغربي**.
* خلق أكثر من **600.000 منصب شغل مباشر وغير مباشر**.

## التحديات
رغم التطور، كاين بزاف ديال الصعوبات:

* نقص التمويل البنكي والدعم المالي.
* ضعف التسويق الرقمي والولوج للأسواق الدولية.
* غياب الحكامة فبعض التعاونيات.
* قلة التكوين فالمجال القانوني والتدبير المالي.

## الأهمية
الاقتصاد الاجتماعي والتضامني ماشي غير وسيلة للتشغيل، ولكن حتى آلية باش ينقص الفقر والهشاشة، ويعاون على تمكين النساء والشباب، ويقوي التنمية المحلية خصوصاً فالمناطق الجبلية والقروية.

## مصادر

* موقع المغرب الرسمي
* مكتب تنمية التعاون
* المبادرة الوطنية للتنمية البشرية 
* تقرير وزارة الاقتصاد الاجتماعي والتضامني، 2024.
* إحصائيات المندوبية السامية للتخطيط، 2024.
وحدات مغربية د لعبار

**لوحدات** ولّا **لعبرات لمغربية د لعبار** هوما عبرات كانو مستعملين ف لمغريب قبل ما يتعمم **[[سيستيم ميتري|النظام المتري]]** (ميترو، كيلوݣرام، إيطرو) ف عهد لحماية لفرانساوية على لمغريب و من بعد إستقلال المغرب. بزاف من هاد العبرات بقاو مستعملين ف الأسواق الشعبية و القروية، خصوصا عند الناس الكبار ف العمر، ولكن الإستعمال الرسمي ولات فيه غير العبرات المترية.

## عبرات الطول

## عبرات المساحة

## عبرات الوزن

## عبرات الحجم والسعة

## الموروث الثقافي
لعبرات تقليدية ديال لعبار فالمغرب ما كانتش غير أرقام باش يتعاملو بها ناس، ولكن كانت حتى جزء مهم من الثقافة الشعبية و طرق لعيش ديال لمغاربة عبر قرون. ف كل سوق ولا مدينة كان عندها خصوصياتها: ف فاس مثلا "الرطل" ماشي بحال "الرطل" ديال مراكش، و الوزن ديال "المدّ" ولا "القصعة" كيختالف من عبدة للريف ولا لجبالة. هاد الإختلافات ما كانوش كيديرو مشاكل كبيرة، حيث كل منطقة كانت متعودة على نظامها، و التجار والحرفيين كانو كيعرفو هاد الفوارق و كيكيّفو تجارتهم على حسابها. بزاف ديال الأمثال الشعبية و الأغاني و حتى الحكايات كتعاود على "الوزان" و "المكيال"، و هادشي كيبين بلي المقاييس كانت داخلة ف الثقافة اليومية د الناس. مع دخول لحماية لفرانساوية على لمغريب ف بداية لقرن لعشرين، بدا النظام المتري كيتفرض ب قرارات رسمية، خصوصا ف الإدارة، الجيش، و التعليم. ولكن الشعب بقا محافظ على العبرات القديمة، حيث مرتبطة ب الذاكرة الجماعية و ب المعاملات التقليدية ف الأسواق الأسبوعية. و حتى من بعد الإستقلال، بقات هاد العبرات كتستعمل ف الأسواق الشعبية و لعروبيات، بحال ملي كيتباع القمح بالمدّ، ولا الزيت ب القدّوح، ولا المواشي ب القنطار. اليوم، وخا القانون كيعتمد على الميترو و الكيلوڭرام و ليطرو، باقي شي عبرات تقليدية حاضرة ف المعاملات اليومية، و هادشي كيخلّيها ب مثابة **تراث لا مادي** كيعكس تاريخ المغرب و تنوع جهاتو.

## الأمثال و العبارات الشعبية
لعبرات تقليدية ما كانتش غير وسيلة للبيع و الشرا، ولكن دخلات حتى للأمثال الشعبية و للغة اليومية ديال المغاربة. بزاف ديال الناس كيستعملو تعابير بحال: **"كل واحد و ميزانو"**، بمعنى كل واحد و كيفاش كايعبر الأمور، وهي عبارة مجازية خرجات من عالم الموازين و لعبار. كاين حتى المثل: **"الحق ما يتباع ب المدّ ولا يتكال ب القنطار"** اللي كيدلّ بلي القيم ما يمكنش يتحددو ب عبرات لعبار المادية. و ف الأسواق، كانو التجار كيستعملو جملة بحال **"زيد رطل على خاطرك"** كناية على الكرم مع لكليان.

حتى ف الزجل و الأغاني الشعبية، كيبانو هاد العبرات رموز للحياة اليومية، بحال ذكر "المدّ" و "الرطل" بحال عبارات ديال للخير و البركة. و ف الثقافة الشعبية كاين تعبيرات بحال **"ما كيعمرها لا مدّ لا صاع"**، ب معنى الطمع ما عندوش حدود. هاد الأمثال و التعبيرات الشعبية كتخلّي هاد العبرات ما تبقاش مجرد وسيلة حساب، ولكن حتى رموز ثقافية كتحمل معاني عميقة على الكرم، العدل، الطمع، و الميزان ف الحياة.

## مصادر

تصنيف:تقافة د لمغريب
تصنيف:لعبار
تصنيف:لعبار د طول
جايحة إنفلوانزا لحلوف ديال 2009-2010 في المغرب

**جايحة إنفلونزا لحلوف ديال 2009-2010 ف لمغريب** كانت واحد لمحطة صحية مهمة اللي داز منها المغرب، من بعد ما بان الڤيروس الجديد A(H1N1)pdm09 ف لمكسيك ف أبريل 2009 و نتاشر بزربة عبر العالم. فـ 12 يونيو 2009، تسجلات أول حالة متوكدة ف سبيطار محمد الخامس العسكري ف الرباط، و من تم بدات السلطات الصحية كتدير خطط ستباقية ل مواجهة هاد الجايحة.

وخا الجايحة ما كانتش كارثية ف المغرب، السلطات الصحية لقات صعوبة كبيرة ف إقناع المواطنين و حتى الأطر الطبية ب جدوى الجلبة. الدروس المستخلصة هو بلي الإستعداد المبكر و التنسيق بين القطاعات ضروري، و بلي الثقة فالنظام الصحي و التواصل الواضح مع المواطنين كيأثر بزاف على النجاح ف مواجهة أي جايحة.

## لمحة عامة
الإنتشار العالمي ديال إنفلونزا لحلوف خلا منظمة الصحة العالمية تعلن حالة طوارئ دولية ف شهر يونيو 2009، و المغرب تبع التوصيات ديالها و دارت وزارة الصحة لجنة وطنية و جهوية باش تراقب الوضعية. السلطات الصحية ركزات على الجلبة، التوعية الصحية، و المراقبة ف المطارات و لمراسي.

## البداية ف التراب المغربي
ف لبدية المغرب كان مكتافي ب المراقبة الصحية ف الحدود، خصوصاً ف المطارات اللي كيدخلو منها المسافرين من ؤروپا و أمريكا. ولايني معا النص ديال يونيو 2009، تأكدات الحالة اللولة عند شابة راجعة من كندا، و من بعد بداو الحالات كايتزادو خصوصاً ف المدارس. فـ نونبر 2009، الأرقام الرسمية بينات بلي عدد الإصابات وصل ل جوايه 700 حالة موزعة على جهات مختلفة، أغلبها ف المدون لكبيرة بحال الدارلبيضا، الرباط و فاس.

## الأعراض و الخصائص
دراسة طبية تدارت فـ سبيطار محمد الخامس العسكري ف الرباط بين يونيو و دجنبر 2009، على 594 مريض عندهم أعراض شبيهة ب الإنفلونزا. النتائج بينات بلي 240 شخص كانو مصابين فعلاً ب ڤيروس H1N1. معظم المصابين كانو شباب (متوسط العمر 23 عام)، و الأعراض لمنتاشرة كتر كانت الكحة (83٪) و السخانة (81٪). أما الأعراض د لمصارن بحال لإسهال و تقية فا كانت قليلة (غير 5٪). لي فشكل هوّ بلي ما كانت حتى وفاة وسط العينة المدروسة، و هادشي بيّن بلي معظم الإصابات كانو خفاف، ولايني كانو ستثناءات مرتابطين ب أمراض مزمنة.

## الذروة و الإنتشار
الإحصائيات بينات بلي الذروة ديال الإصابات ف المغرب كانت بين سيمانة 47 حتى سيمانة 49 من عام 2009 (ما بين 16 نونبر و 6 دجنبر). الفيروس ولى هو السلالة المهيمنة خلال الموسم ديال 2009-2010، بحيث تزاحم مع الإنفلونزا الموسمية العادية.

## الإحصائيات الوطنية
المعطيات الرسمية كتقول:

و ف نفس الفترة، السلطات الصحية بدات حملة ديال الجلبة، اللي وصل فيها العدد الإجمالي ديال لمشاركين ل **705.883 شخص** ما بين نونبر 2009 و أبريل 2010.

## التدابير لي تخادو
الدولة لمغربية دارت بزاف ديال الإجراءات باش يتحكم ف نتشار الجايحة:

## عوامل الخطر
الدراسات اللي تدارت بينات بلي الحالات الخطيرة أولا اللي وصلات للوفاة، كانت عندها عوامل بحال: طونسيو، أمراض عصبية، لغلض، و الحمل.

## مصادر


تصنيف:صحة ف لمغريب
تصنيف:مرضات كايعاديو على حساب نوع لمرض
عبد الكريم بن هنية

**عبد الكريم بن هنية** كوايري مغربي تولد ف 1 يناير 1985 كيلعب مهاجم ف نادي شباب الريف الحسيمة.
## لكارير رياضي
بدا بن هنية لكارير رياضي ديالو مع فريق المغرب الفاسي، من بعد انتقل ل شباب الريف الحسيمي، تما فين ساهم فييت مهم في إبقاء الفريق ضمن الدوري الممتاز وكان من هدافين الموسم 2016–2017.

ف يناير 2010 انتقل ل نادي الوحدة السعودي، وماركا أربعة أهداف في أول ظهور ليه مع الفريق (سوبر هاتريك) في شباك الفتح فالموسم الكروي 2009 - 2010، أول مباراتين ليه بالدوري.

من بعد تجربتو فالسعودية، رجع لمغرب ولعب لأندية كيبحال شباب السوالم والمغرب التطواني.حتى اعتزل وبدأ مسيرتو تدريبية.
جيل Z

**جيل Z** (كاتّقرى **جيل زيد**، ب النڭليزية **generation Z** ولّا **gen Z** ولّا **zoomers**، *زومرز*) هيّ الجماعة د الناس لي كينتاميو للجيل لي بان مور جيل لألفية (لي كايتسمى حتى جيل Y) و قبل من جيل ألفا. عند لباحتين و ف لميديا، لولادات ديال جيل Z كيبداو ف وسط تال اللخر د التسعينات، و كيتسالاو ف بدية عوام 2010 (يعني لي دابا ف عمرهم مابين 15 و 30 عام تقريباً)، و كاين لي كيحدد لبدية ف عام 1997 و النهاية ف 2012 (لي ف عمارهم مابين 13 و 28 عام). أغلبية ديال الدريات و الدراري ف جيل Z واليديهم من جيل X، و أغلبية د ولادهم غادي يكونو من جيل بيطا.

حيت دوّزو صغرهم ف لألفينات و عوام 2010، جيل زيد كيتميّزو ب كونهم أول جيل كبر معا طيكنولوجيا لويب 2.0 و الطيكنولوجيا الرقمية بشكل عام، ب عتيبارها شي حاجة منتاشرة و عادية. من طفولتهم، كانو كايتفرّجو ف لڤيديوات و السيريات د لويب على منصات بحال يوتيوب، و كايلعبو لوعاب د أنتيرنيت بحال كلوب پينڭوين و ماينكرافت. ف لمراهقة و فترة الرشد ديالهم (عوام 2010 و 2020)، تّعتابرو جيل رقمي، وخا ماشي ديما كايكونو مجهدين ف الطيكنولوجيا الرقمية و كيقدرو يلقاو صعوبة ف لأوساط د لخدمة لڤيرتوالية *virtual workspaces*.

جيل Z بشكل عام توصف ب كونو "مأدّب كتر و ماشي تابع للذة" عكس لأجيال لي سبقوه. لحالات د لحمل ف لمراهقة منتاشرة قل عندهم، كايكونصوميو الشراب قل (هادشي ماكينطابقش على لكماية ولّا لاضروڭ)، و ف لموعدال مركّزين كتر على لقراية و لإمكانيات د لخدمة. و عندهم معا تعطال لبليزير *delaying gratification* كتر من لمراهقين لي كبرو ف الستينات. السيكتين *sexting* (تبادل لميصاجات الجنسية) ولّات عندو شعبية ف فترة مراهقة جيل زيد، و التأتير النفسي ديال هادشي باقي مامعروفش مزيان. كاين وعي كبر ب الصحة النفسية و تشخيص طبي كتر عند هاد الجيل، و بزاف كيڭولو بلي كيعانيو من قلة النعاس. التأتير السلبي ديال كترة التفراج بان كتر عند لمراهقين ف اللخر ديال عوام 2010 ب لمقارنة معا الدراري الصغار. التحافات الشبابية (تقافات تحتية شبابية) بقاو موجودين، ولايني مابقاوش كايبانو ف لواجهة. النوصطالجيا كاتعتابر وحدة من الطيمات لأساسيين ديال عوام 2010 و 2020.

## مصادر

تصنيف:لقرن 21
تصنيف:لقرن 20
تصنيف:نيولوجيزمات د عوام 1990
يوسف بولعوالي

## '''يوسف بولعوالي'''
تزاد ف 26 ديسمبر 1992 ف الناظور، المغرب. هو لاعب كرة القدم محترف كيلعب ف مركز الجناح. بدا مسيرته الاحترافية ف 2012 مع فريق Cappellen، ومن بعد تنقل بين عدة أندية بلجيكية بحال Heist، Beerschot Wilrijk، Lierse Kempenzonen، Dessel Sport، Lokeren-Temse، ودابا كيلعب مع K. Lyra-Lierse Berlaar. معروف بالسرعة والقدرة على المراوغة وتسجيل الأهداف من الأجنحة.

## معلومات شخصية

* الاسم الكامل: يوسف بولاوالي ديدوح
* الاسم الأول: Youssef
* اللقب: Boulaouali
* الجنسية: إسبانيا
* مكان وتاريخ الميلاد: 26 ديسمبر 1992، الناظور، المغرب
* الطول: 176 سم
* الوزن: 64 كغ
* القدم المفضلة: اليمنى
* مركز اللعب: لاعب وسط

## الكاريير ديالو ف النادي
يوسف بولاوالي معروف بالمهارات ديالو فالجانب الهجومي، كيعرف كيفاش يختار التوقيت باش يمرر الكورة ولا يسجل الهدف بنفسو. طوال المسيرة ديالو، سجل بزاف د الأهداف المهمة اللي ساعدو الفرق ديالو باش يربحو مباريات مصيرية ف الدوري البلجيكي المحلي. كيتميز كذلك بالاحترافية فالتمارين والالتزام مع الفريق، وكيحاول ديما يساعد اللاعبين الصغار وينقل ليهم التجربة ديالو.

دابا، مع K. Lyra-Lierse Berlaar، كيستمر فاللعب بانتظام وكيحافظ على المستوى ديالو باش يساهم ف النتائج ديال الفريق ويخلي الجمهور متابع ومتحمس.

## ملخص المشاركة – الموسم 2025 (3de Nationale VV B)

* الفريق: AS Verbroedering Geel
* عدد المباريات: 3 مباريات مشاركة
* عدد الدقائق الملعوبة: 119 دقيقة
* الأهداف / المساهمات: 2 تمريرات حاسمة، 1 هدف مسجل

### تفاصيل المباريات

## لأداء حسب المنافسة

## الأداء حسب الأندية

## المصادر

## مراجع


تصنيف:كوايري مغريبي
تصنيف:ناس حيين
تصنيف:زيادة 1992
تصنيف:كرة القدم
تصنيف:الكرة المغربية
تصنيف:الفريق الوطني
تصنيف:المونديال
تصنيف:فريق المحترفين
تصنيف:فريق الشبان
تصنيف:الرجاء البيضاوي
تصنيف:الفتح الرباطي
تصنيف:مباريات
تصنيف:كأس إفريقيا
تصنيف:كأس الأمم
تصنيف:كأس العالم
حفيضة زيزي

**حفيضة زيزي** (مزيودة ف 5 ماي 1976) رسامة و نحاتة مغريبية. و هيّ معروفة ب لأسلوب لفني ديالها لي فيه لعفوية و كترة اللوان، و كاتمتل فيه لحياة ديال لعيالات لأمازيغيات.

## لحياة و لكاريير
تزادت حفيضة زيزي ف أغبالة لي جات ف لأطلس لمتوسط، و كبرات ف مجتمع أمازيغي تقليدي. مّها كانت نسّاجة د الزرابي، شي لي عطا ل حفيضة أول كونطاكط معا تاحرايفيت د لفن و التخدام د اللوان. مشات للمدراسة مابين عمر د 7 سنين و 15 عام، ولايني خرجات ملي تجوجات. دوّزات السنوات الجايين معا الشقا ديال مولات الدار و كانت أم ديال 3 د الدراري. بعدما توفات مّها لي كانت لمركز د حياتها، و حيت ماكانتش سعيدة ف جواجها، تطلقات من راجلها و مشات ل مراكش باش تسكن معا خوها.

على عمر د 28 عام، بدات لكاريير ديالها ديال رسامة و نحاتة عيصامية. لمعرض لإنفرادي اللول ديالها تنظم 7 سنين موراها ف 2011، ف إميلشيل. تبعوه معارض خرين ف مدون مغريبية بحال الدارلبيضا و مراكش، و على برّا تحت مشاريع دولية بحال ف لميريكان، فرانسا و سپانيا. حفيضة كاتسيّر معرض ف قصر أيت بن حدو من 2015، لي كايتعتابر موقع د الترات لعالمي، و ف 2024 حلات واحد خور ف مراكش.

معا حلول عام 2025، كانو لأعمال ديالها بانو ف بزاف ديال لمعارض ف لمغريب و على برا. مابين مارس 2023 و أبريل 2024، و عاوتان من نونبر 2024 تال يونيو 2026، خصص متحف لعيالات د مراكش لمعرض لمؤقت ديالو للأعمال ديال حفيضة زيزي.

## الستيل و التأتيرات
حفيضة عزيزي تعلّمات الرسيم و النحت بوحدها، و الستيل ديالها معروف ب لعفوية و تخدام اللوان بشكل كبير.

لأعمال ديالها كايركّزو على لحياة ديال لعيالات لمغريبيات، سيرتو التجربة د كل نهار ديال لعيالات لأمازيغيات، و الدور لمحوري ديالهم ف لمجتمع لمحلي. كاتخدّم موتيفات كلاسيكية بحال مشاهد ديال توجاد و تناول لماكلة، ولّا لعب لموسيقى ولّا الشطيح. هاد لمشاهد السردية كاتبان بزاف ف لأعمال ديالها. واحد من لموتيفات لي كاتعاودو عندها هوّ لعيون لكبار، لي كايفكّرو ب لخميسة (يد ب خمسة د الصباع و عين ف لوسط)، لي كاتخدّم بحال حجاب ضد لعين الشريرة.

لأعمال ديالها كيمزجو بين عناصر عصرانية و تقليدية، و توصفو ف نفس لوقت ب لقوة و الليونة، لفانطازية و لواقعية.

حفيضة زيزي كاترسم على التوب، و كاتخدم حتى على لمنحوتات. لڤازات، لڭلات و لبولات من بين أهم لحوايج لي كاتخدم بيهم.

الشعيبية طلال كانت من أهم لفنانين لي تأترات بيهم.

## مصادر


## ليانات برانية

* حفيضة زيزي على إنسطاڭرام

تصنيف:مغاربا د لقرن 21
تصنيف:مغريبيات د لقرن 21
تصنيف:رسامة مغريبية
تصنيف:ناس حيين
تصنيف:زيادة 1976
يوسف بولوالي

**يوسف بولوالي** (تزاد ف 26 ديسمبر 1992) هو ملاعبي مغريبي اللي لعب مع K lyra lierse berlaar

## الكاريير ديالو ف النادي
بدأ يوسف بولاوالي مهنته مع ر. كابيلن.ر. كابيلن ف. سي.

## الروابط الخارجية

* 

تصنيف:كوايري مغريبي
تصنيف:ناس حيين
تصنيف:زيادة 1992
جيش الريف

**جيش الريف** كان كيتوصف ف بريّات ديال القرن تمنطاش مع البريطانيين ب الإسم ديال "الجيش د شعب الريف كاملين"، و كان هاد الإسم معروف عند العسكر ف القرن سبعطاش و تمنطاش. هاد الجيش كوّنو مولاي إسماعيل من روافة البدويين من شرق ديال الريف. ف نفس الوقت لي تشكل الحرس الأسود من قبل مولاي اسماعيل نيت. ولدو لعبو دور مهم في الحروب المغربية في القرن سبعطاش ضد الاستعمار الإسپاني. قدرو يسترجعو مدن مثل طنجة، القصر الكبير مهديا أصيلة بفضل الجيش الريفي. كان علي بن عبد الله الريفي واحد من دوك الجنرالات , وهو من تيمسمان. ورجع حاكم ديال طنجة وأصيلة وتطوان. وغادي تحكم عائلة الريفي من بعد ديك المدن وبزاف دالمناطف في الغرب بدرجة عالية من الاستقالية حتا لعام 1912.
## الخلفية

### السلالة العلوية
السلالة العلوية لي كانت حاكمة ف المغرب ما كانتشي عندا قاعدة قبلية صحيحة, حيت كانت مبنية على أساس أنها من سلالة محمد وماشي على شي عصبية قبلية أولا عرقية. هذا كيعني أنهم كان خصهم يجمعو بزاف ديال القبايل من المغرب كامل. حيت القاعدة ديالهم ما كانتشي قوية بزاف في الاول دالحكم ديال العلويين . الدولة كانت كتعتمد على القبائل العرب البدويين وعرب زناتة لي كانو كيجيو من سهول الاطلس. وكذلك القبايل البربرية من سوس ومن الوديان الجنوبية. هاد المكونات المتنوعا ماكانتشي دايما فيها تقة. كانو ديما كيثورو وما كيبينوشي شي ولاة خاص للدولة.

### الحرص الكحال
فأواخر القرن سبعطاش ، أسس السلطان المغربي الشهير مولاي إسماعيل *جيش* نخبوي جديد، كيتكون من كثار من 100 ألف عبد كحال من افريقيا,، هاد الحرص الكحال كان كيتحكم في الجيش العلوي والسياسة كاملة, وزيادة على هاد القوة هادي, كان السلطان كيستخدم هاد الجيش لي تكون من جنود من مجموعات قبلية. كانت هاد الجيوش لا مركزية، وكانت قيادة ديالها فالغالب غير قبلية. وفي جنوب وسط البلاد، تكونت هاد الجيوش من عرب دالريف، زد على ذلك قبايل أمازيغية من سهول الأطلس المتوسط والأطلس الكبير. في الشمال، صبح جيش الريف البربري مهيمن ، واستخدمت جيوش دالريف ضد المدن لي كتحكمها إسبانيا على الساحل المغربي. جاء جيش الريف وستقر في شمال المغرب، من طنجة حتى لنهر ملوية. وباش يسيطرو القبضة ديالهم على الشمال الغربي, قام إسماعيل وعية قائد للجيش فطنجة والمناطق لي دايرة بها

## باشا طنجة
ف الوقت لي مات مولاي سماعيل، رجعو جنرالات الجيش لكحل هما الحكام الفعليين ديال الدولة. في موطع إسماعيل، السلاطنة الجدادين كانو ضعافين و بلا كفاءة, مع وجود جماعات مختلفة كتدعم الأمراء المختلفين. في الشمال، عزز جيش الريف جنرالات قواتهم و قاتلو ب نجاح ضد الجيش لكحل لي حاول يضعف قبضة ديالهم على طنجة. هاد شي جعل طنجة و المدون القريبة ليها بحال تطوان و القصر الكبير تحت حكم الروافة, و وخا هاد روافة شاركو ف حملات ما ناجحاشي باش يستولو على طنجة الانجليزية في عوام 1680، من أواخر عوام 1690 ف ماضي، تطورت الحمامية علاقات اقتصادية و ديپلوماسية قوية مع جبل طارق. في القرن الـ17، بدات العائلة كتمرد ضد السلطان، ولكن هزمتم بشكل حاسم في المعركة. بحلول ذلك الوقت كان عند العائلة قاعدة قوية في الشمال الغربي، بحيث ضطر المخزن باش يعين عضو آخر من العائلة لمنصب الحاكم. ستاقل آخر الحكام الريفيين في طنجة، وهو نَسْل من أحمد الريفي، في عام 1912.

## مصادر


## مراجع
* جيمس براون (2001). *عبور المضيق: المغرب، جبل طارق وبريطانيا العظمى في القرنين الثامن عشر والثامن عشر*.

تصنيف:الريف
تصنيف:طانجا
سعد إبن إدريس

سَعِيدْ الأَوَّلْ بْنْ إِدْرِيسْ (760–803) (بِالْعَرَبِيَّة: سَعِيدْ بْنْ إِدْرِيسْ الأَوَّلْ) كَانْ أَمِيرْ نِيكُورْ. حَرَّكْ الْعَاصِمَةْ مِنْ تِمْسَامَانْ لْنِيكُورْ. الْمَدِينَةْ تْعَرَّضَاتْ مِنْ بَعْدْ لِلنُّورْمَانْ، اللِّي خَذُو عْدَدْ كْبِيرْ مِنَ السَّجَنَى، وَقَلِيلْ مِنْهُم تْفَدَّاوْ مِنْ طَرَفْ الْحَاكِمْ الأُمَوِيّ فْ إِسْبَانْيَا. مِنْ بَعْدْ، جُزْءْ مِنْ قَبِيلَةْ غُمَارَة ثَارْ، تَحْتْ رِئَاسَةْ شَخْصٍ كَيْتْسَمّى سِجّوِينْ؛ الْثَوْرَةْ دْيَالْهُم تْهَزْمَاتْ."

"سَعِيدْ الأَوَّلْ بْنْ إِدْرِيسْ هُوَ سَلَفْ النَّاسْ الأَمَازِيغْ دْيَالْ جَبَّالَة فْ طَنْجَة، تِيطَاوَانْ وَشِفْشَاوِينْ."

## مراجع

تصنيف:تطوان
تصنيف:طنجة
تصنيف:شفشاون
سعيد بن دريس اللول

**سعيد بن دريس** (760 – 803) كان أمير ديال إمارة نكور. نقل العاصمة من تمسمان ل نكور، لي كان أسسها.

الجدّ ديالو صالح كان من الناس اللي على حساب شي روايات جاو من اليمن للمغرب فـ الفتح الإسلامي اللول، و ستاقرّ فـ واحد المرسى قريب من نكور فـ الشمال ديال المغرب (فـ الريف، على البحر الأبيض المتوسط).

لأمازيغ ف ديك المنطقة (من صنهاجة و غمارة) سلمو على يدو، و من بعد ما مات، دازو لحكم ل حفيدو سعيد فـ عام 167 هـ.

فـ الوقت ديالو عمرات مدينة نكور و ولات مزداهرة، و ولاو كاتجيوها الباطوات من مرسى المرية ف الأندلس.

حكم سعيد 67 عام، و توفّى ف فـ نكور.

## تأسيس إمارة نكور
على حساب البكري، صالح بن منصور الحميري أسس إمارة نكور ف بداية القرن الثاني للهجرة. سعيد بن إدريس كمل البني ديال المدينة اللي كان بداها باه إدريس بن صالح، فاش كان كيفكر يدير عاصمة جديدة ل إمارة نكور عوض ما يبقى فـ تمسمان. وهكا ولى سعيد هو أول واحد دار مدينة نكور عاصمة ديالو. و من جهة أخرى، النسب العربي اليمني الحميري اللي كانو أمراء نكور كيدّاعيوه، كان حاجة عادية باش يبررو الحق ديالهم ف الحكم، و هاد الفكرة هي اللي تبناوها لمؤرخين ديال الدولة الأموية.

ولكن حيت الروايات اللي كتهضر على قيام الإمارة كانت مختالفة و ضعيفة، فـ رواية اليعقوبي اللي زار نكور بعد ما مات صالح بن إدريس (اللي قال بلي من حمير) كتأكد بلي الأصل الحقيقي ديال مؤسس إمارة نكور هو صنهاجي نفزي.

كيتّرجّح بلي صالح بن منصور الحميري كان من اللوالا اللي سلمو و تفقهو ف الدين ف إفريقيا، و من بعد كلفوه بمهمة نشر الإسلام ف بلاد الريف.
و كيقول الزياني باللي حسان بن النعمان الغساني، اللي كان والي على إفريقية ف زمان عبد الملك بن مروان، هو اللي صيفط صالح بن منصور يفتح المغرب، فا نزل ف الريف.

ولكن البكري و بن خلدون قالو العكس، و قالو بلي أول قائد عربي وصل الريف فـ الفتوحات الإسلامية اللولة هو صالح بن منصور المعروف بـ العبد الصالح، و كان مرافق ل عقبة بن نافع ف الحملة ديالو اللولة (ما بين 670 و 674 ميلادية). و وخا داكشي، بزاف ديال المؤرخين، و على راسهم الزياني، ما تقبلوش هاد الرواية، و قالو بلي صالح بن منصور ما جاش من المشرق العربي، بل جا من جهة إفريقيا، يعني بلي راه أمازيغي من شمال إفريقيا، ماشي عربي كما قالو بن خلدون و بن الخطيب.

## مصادر

تصنيف:تاريخ د لمغريب
تصنيف:إمارة نكور
تصنيف:زيادة 760
تصنيف:وفيات 803
تصنيف:الريف
واد لورد (لمغريب)

تصغير|واد الورد
**واد لورد** هو السمية السياحية ديال واد دادس اللي كاين فجنوب شرق المغرب، حدا جبال لأطلس الكبير، ما بين قلعة مڭونة وبولمان دادس. فالمدخل ديالو فإيمّاسين كاين حجر كبير مدوّر، شي وحدين منهم تيبانو بحال إلا واقفين غير فوق بعضياتهم. الواد عامر بالدواور الصغار والديور التقليدية اللي بانيينهم بالتراب، واللي كتخبي موراها اراضي خصبة ماكتبانش من الطريق. الاقتصاد ديال المنطقة كيعتمد بالأساس على الفلاحة: القمح، الشعير، الذرة، والبطاطا.

خذات السميّة ديالها حيت كاين واحد السياج ديال لورد كيستعملوه باش يبعّدو لماعز على الحقول اللي المزروعة. الورد كيتستعمل تقليدياً فالصناعة ديال ما ورد. الشجيرات ديال الورد، اللي الريحة ديالها كاتكون فالجو فشهر خمسة، يامات قبل الجني، كيعطيو واحد الطابع خاص لهاد الواد.

الورد ديال دمشق، اللي كيتحمّل البرد والجفاف، كيتقال بلي جابوه الحجاج اللي رجعو من مكة فالقرن عشرة. كيتزرع باش يصاوبوه على شكل ما ورد وستهلكوه، وكيتصدّر حتى هو وكيتستعمل فالصناعة ديال لعطور على شكل زيت عطري ومادة مركّزة ديال لورد. كل عام كيتجمعو ما بين ثلاثالاف حتى لربعالاف طن ديال لورد، فواحد الأسبوع اللي كيتسالى بموسم لورود السياحي اللي معروف بزاف.

و لكن المكيافحات و الصابونات دالوقت كايبدا في المصانع، في مراكش و كازابلانكا. كايجري التقطير في مصانع في المنطقة، وهي مصانع كيلا، اللِّي مُوضَّعة في كاسبة قديمة.

حتى الورد كيتصدّر لصناعة العطور. وزيد عليها، العائلات اللي كيزرعو الورد كيتستعملوه تقليدياً فالطيب، فالماكلة، وحتى باش يتهلاو فراسهم.

## لمصادر


تصنيف:جغرافيا د لمغريب
رقم تعريفي موحد د لمقاولة

**الرقم التعريفي لموحد د لمقاولة** (ب ) هو واحد الرقم إداري كتعطيه دولة لمغريب ل كل مقاولة أولا شركة أولا مؤسسة كاتمارس نشاط قتصادي ف لمغريب. الهدف منو هو تكون عند كل شركة هوية رقمية وحدة و متميزة باش تسهّل لمراقبة الضريبية، الإجتماعية، والتجارية.

## التعريف
ف المغرب، عملية التعريف ب المقاولات هي مجموعة ديال الإجراءات اللي كاتديرها الدولة عبر مؤسسات مختالفة بحال لمديرية لعامة د الضرائب، المحاكم التجارية، و الصندوق الوطني د الضمان الإجتماعي (CNSS). الهدف منها هو تعرف شكون الشركات اللي كتمارس النشاط ديالها فوق التراب المغربي ب طريقة قانونية و منظمة.

## إنشاء الرقم التعريفي الموحد
تدار الرقم التعريفي الموحد د لمقاولة (ICE) فـ 2011، ف إطار الإصلاحات اللي دارتها الحكومة المغربية باش توحّد المعرفات الإدارية. كان الهدف هو تكون عند كل شركة هوية رقمية وحدة كتخدم مع جميع الإدارات: الضرائب، الصندوق الوطني د الضمان الإجتماعي، الجمارك، و المحاكم التجارية.

هاد القرار جا مبني على المرسوم نمرة 2-11-25 الصادر فـ 16 يونيو 2011، و المنشور فـ الجريدة الرسمية نمرة 5952.

## كيفاش كيتكوّن الرقم ICE
الرقم كيكون من **15 نمرة** ب هاد الشكل:

مثال:

: **ICE : 001234567000012**

→ الشركة رقم 001234567، الفرع رقم **0000 (يعني المؤسسة الرئيسية)، و كلمة المراقبة هي 12.

## الفايدة من ICE
هاد النظام كيساعد فـ:

* التعريف السريع و الدقيق ب الشركات عند جميع الإدارات العمومية.
* تفادي الإزدواجية ف الضوسيات الإدارية.
* تسهيل الأداءات الجبائية و الإجتماعية.
* محاربة التهرب الضريبي و المقاولات الوهمية.
* تبسيط المساطر فـ المحاكم التجارية و عند تأسيس الشركات الجديدة.

## الأرقام و الإحصائيات
على حساب تقرير وزارة الإقتصاد و المالية فـ 2024، وصل عدد المقاولات اللي عندها رقم ICE ل كثر من 1.4 مليون مقاولة. منها جوايه 92% مقاولات صغرى و متوسطة، و 8% مقاولات كبرى.

هاد الأرقام كيبينو التوسع الكبير ف عتماد الرقم الموحد، خصوصاً بعد رقمنة المساطر الإدارية ف المغرب.

## العلاقة بين ICE و الإدارات العمومية
كل إدارة ف المغرب كتستعمل الرقم التعريفي باش تعرف الشركة بزربة، سوا ف التعاملات الجبائية أولا ف التصاريح الإجتماعية. بحال:

* المديرية العامة د الضرائب كتستعملو باش تربط بين الرقم الضريبي و الضوسي ديال الشركة.
* CNSS كتستعملو باش تتبع لخدّاما ديال المقاولة.
* المكتب المغربي د لملكية الصناعية و التجارية (OMPIC) كيطلبو ف التسجيل التجاري.
* المديرية العامة د الجمارك كتستعملو ف التجارة لبرّانية.

## إجراءات الحصول على الرقم
باش تاخد شركة رقم ICE، خاصها تدير واحد الضوسي بسيط عند OMPIC ولا ف موقعهم الإلكتروني. الخطوات هي:

# تسجيل الشركة قانونياً.
# تقديم الطلب الإلكتروني عبر منصة التسجيل.
# تلقّي الرقم نيشان مور المصادقة على الضوسي.

مدة المعالجة غالباً كتكون ما بين **24 و 72 ساعة**، و كيكون الرقم صالح مدى الحياة.

## الأثر الإقتصادي
الرقم التعريفي الموحد ولا عندو دور كبير فـ رقمنة الإقتصاد الوطني. ب فضل هاد النظام، الإدارات ولات كتقدر تتبادل المعلومات بلا وراق، و ولات كتحارب الغش الإداري و الإزدواجية ف التصاريح.

النظام عطى حتى ثقة كبر للمستثمرين، خصوصاً لڭور، حيث ولّى ساهل يتحققو من الوضع القانوني ل أي شركة مغربية.

## تواريخ مهمة

## مصادر
    

## مزاود

* الموقع الرسمي للمكتب المغربي للملكية الصناعية والتجارية 
* الموقع الرسمي لوزارة المالية
* بوابة الصندوق الوطني للضمان الاجتماعي 

تصنيف:قتيصاد لمغريب
تصنيف:إدونتيفيكاتور
لّيست د نقاط لقصوى د المغرب

هاهو ليسٽ ديال النقاط المتطرفة في المغرب.

## الطول و العرض
لّيست د نقاط قصوى د لمغرب (بالفرنسية: Liste de points extrêmes du Maroc) هي لائحة كاتبينات أقصى نقاط لجغرافية اللي كيوصل ليها لمغريب فالشمال، الجنوب، الشرق والغرب. هاد النقاط كتمثل لحدود طبيعية ولجغرافية لقصوى ديال تراب لمغربي.

## النقطة الشمالية
الشمال: كاينة ف جهة طنجة تطوان الحسيمة، وتحديداً فـ رأس ليونا (Pointe Leona) على الضفة الجنوبية ديال مضيق جبل طارق، بين جزيرة بيرسيل من الغرب وبنزو (Benzú) اللي تابعة للجيب الإسباني سبتة من الشرق. الإحداثيات: 35° 55′ 21″ شمال، 5° 24′ 05″ غرب.

## النقطة الجنوبية
الجنوب: الحد بين لمغريب وموريتانيا. لكويرة هاد النقطة كتعتبر من أبعد النقط فالجنوب ديال التراب لمغريبي الرسمي.

## النقطة الغربية
الغرب: كاينة على الساحل الأطلسي، تقريباً 39 كيلومتر لجنوب-جنوب-غرب مدينة طرفاية، فـإقليم العيون، ضمن جهة العيون-بوجدور-الساقيـة الحمراء. الإحداثيات: 27° 40′ 00″ شمال، 13° 10′ 22″ غرب.

## النقطة الشرقية
الشرق: كتوجد فـ الحدود المغربية-الجزائرية، قرب دوّار إيش (Ich) فـ إقليم فكيك، ضمن جهة الشرق. هاد النقطة كتعتبر آخر حدود المغرب فالشرق وكتطل على المناطق الجبلية الشرقية. الإحداثيات: 32° 30′ 43,48″ شمال، 1° 07′ 15″ شرق.

## خلاصة ف جدول

## أهميّة النقاط القصوى فالمغرب
النقاط القصوى فلمغريب ماشي غير أرقام وإحداثيات، بل عندهم دور كبير ف بزاف د المجالات. أول حاجة، كيستعملوهم ف رسم كارتوغرافي وصناعة لخرائط، باش يعرفو حدود لبلاد بدقة. ثاني حاجة، كيساعدو لمهندسين ولمخططين لحضريين باش يقدرو يخططو مشاريع لبنية تحتية بحال الطرق، المطارات والموانئ. تالت حاجة، النقاط القصوى كتستعمل ف لأبحاث لجغرافية ولمناخية، بحال قياس لطقس، حركة رياح، وظواهر طبيعية على لحدود. وأخيراً، كيعطيو معطيات دقيقة للإدارات بحال وزارة الداخلية، وزارة الدفاع، والجمارك، باش يراقبو الحدود ويضمنو الأمن الوطني. هادشي كامل كيبين باللي هاد النقاط القصوى ماشي غير معلومات نظرية، ولكن عندها وظائف عملية مهمة كتوصل حتى للتخطيط الاقتصادي والتنمية الجهوية.

## مراجع
   

## ارتفاع

* القصوى: Djebel Toubkal، 4 165 م (31° 03′ 43′′ N، 7° 54′ 58′′ O)
* الدنيا: سبخة طاح، - 55 م (27° 42′ N، 12° 48′ O)

## شوف لليات

* قوائم ديال النقاط المتطرفة في أفريقيا

تصنيف:ليستات متعلقين ب لمغريب
تصنيف:جغرافيا د لمغريب
بلغة مغربية

**البلْغة** هي صبّاط تقيليدي كايرجع للمغرب لكبير كاتصاوب ب الجلد و غالبا كايتلبس معا باقي الملابس التقليدية في منطقة المغرب بحال جابادور البلْغة غالبا ما كتكون مصنوعة من هاد الألوان (لبيض، الصفر، لكحل أولا بعض المرات لحمر)، التصميم ديالها بسيط و كايكون خفيف. كاين جوج نواع ديال البلغة المغربية: إما قدّامها مدبب (ب الفاسية) أولا مدور و هيّ البلغة الأمازيغية.

## مصادر
الصليب لحمر الدولي

**الصليب الأحمر الدولي** هو منظمة إنسانية عالمية كتشتغل باش تحمي وتساعد الناس اللي كيتعرضو للكوارث الطبيعية، النزاعات المسلحة، والأزمات الإنسانية بشكل عام. هاد المنظمة معروفة عالمياً بالحياد، الاستقلالية، والإنسانية، وكتسعى باش تنقذ الأرواح وتخفف المعاناة بلا ما تميّز بين الناس بسبب العرق، الدين، أو الجنسية.

## النشأة والخلفية
الصليب الأحمر تأسس عام 1863 فجنيف، سويسرا، على يد **هنري دونان**، واحد رجل أعمال ومؤلف سويسري، بعد ما شاف المعاناة الكبيرة اللي وقعات للجنود فمعركة سولفرينو فإيطاليا. دونان كتب واحد الكتاب بعنوان *ذكرى سولفرينو* اللي دعا فيه لإنشاء هيئة دولية تهتم بالجرحى بلا اعتبار للجانب اللي كيحاربوه، وكان هاد الكتاب هو الشرارة اللي خلات تأسس اللجنة الدولية للصليب الأحمر (ICRC). من بعد تأسيس اللجنة، تم الاتفاق على اتفاقيات جنيف عام 1864، اللي ولات مرجع قانوني دولي باش تحمي الناس فالحروب، خصوصاً الجرحى والأسرى والمدنيين.

## المهام الأساسية
الصليب الأحمر الدولي عندو مهام كبيرة ومحددة:

* تقديم المساعدات الطبية والطعام والماء للمتضررين من النزاعات والكوارث.
* حماية المدنيين والجرحى والأسرى فالحروب.
* دعم إعادة الروابط بين العائلات المفصولة بسبب النزاعات.
* التوعية بالقوانين الإنسانية الدولية وحقوق الإنسان.
* التدخل فحالات الطوارئ والكوارث الطبيعية، بحال الفيضانات والزلازل والأوبئة.

المنظمة كتشتغل عبر شبكة ديال لجان وطنية، وكل لجنة وطنية كتعاون مع اللجنة الدولية ومع الاتحاد الدولي لجمعيات الصليب الأحمر والهلال الأحمر باش تضمن فعالية التدخل.

## الهيكلة والتنظيم
الصليب الأحمر الدولي كيشتغل فمستويات متعددة:

* اللجنة الدولية للصليب الأحمر (ICRC) اللي مسؤولة على النزاعات المسلحة وحماية المدنيين.
* الاتحاد الدولي لجمعيات الصليب الأحمر والهلال الأحمر (IFRC) اللي كيدير المساعدات الإنسانية فحالات الكوارث الطبيعية.
* لجان وطنية مستقلة فكل دولة، اللي كتدير المساعدات المحلية وتنسق مع ICRC وIFRC.

الهيكلة هادي كتضمن الاستجابة السريعة وفعالية التدخل، وكاتخلي الصليب الأحمر الدولي يكون حاضر حتى فالمناطق اللي صعيبة الوصول ليها بسبب الحرب أو الطبيعة.

## الأثر الإنساني
الصليب الأحمر ساهم فتنقيد ملايين الناس عبر العالم، سواء فالحروب أو الكوارث الطبيعية. مثال:

* أثناء الحرب العالمية الثانية، الصليب الأحمر ساعد الملايين من الجرحى والمدنيين والأسرى، ودار دور أساسي فترتيب شحنات الغذاء والأدوية.
* فزلزال هايتي 2010، الصليب الأحمر وفر المياه النظيفة، المستشفيات المتنقلة، وبرامج إعادة بناء المنازل.
* خلال جائحة كورونا، شارك فحملات التوعية والتلقيح، ووزع معدات الوقاية الطبية على الفئات الأكثر هشاشة.

## الجدول الزمني للأحداث

## وصلات داخلية

* حقوق الإنسان
* الحرب العالمية الثانية
* الكوارث الطبيعية
* اتفاقيات جنيف
* هنري دونان
* اللجنة الدولية للصليب الأحمر
* الاتحاد الدولي لجمعيات الصليب الأحمر والهلال الأحمر

## المراجع
راية د المغرب

**الراية د المغرب** (بالمازيغية.: ⴰⵛⵏⵢⴰⵍ ⵏ ⵍⵎⵖⵔⵉⴱ ) هي الراية الرسمية ديال المملكة المغربية، تعتامد عليها رسميًا ف 17 نونبر 1915. كاين فيها حقل حمر، و ف الوسط نجمة خماسية. ب اللون الخضر. و اللون الحمر كايمثل الشجاعة و القوة. و اللون الخضر كايمثل الحب و الفرح و الحكمة و السلام و الأمل، و هو اللون التقليدي ديال الإسلام. و كاترمز النجمة الخماسية ل أركان الإسلام الخمسة.

## مصادر

تصنيف:لمغريب
تصنيف:رايات وطنية
تصنيف:رموز وطنية د لمغريب
جبادور مغربي

**الجبادور** هو واحد من القمصان التقليدية المشهورة ف المغريب، وكيستعملوه بكثرة فصناعة الجلالب، القفاطن، والكساوة التقليدية. كيتصاوب الجبادو من خيوط رقيقة وثمينة، وغالباً كيكون فيه تطريزات ذهبية أولا فضية، وكيعطيواحد اللمسة ديال الفخامة.

تصغير|جبادور مغربي رجالي

تصغير|جبادور مغربي نسائي

## تاريخ
تصغير|تصويرة ديال لينكا كرسمانوڤيتش بالجبادور
فـ البداية، كان الجبادور لباس ديال النخبة، كيلبسوه الشيوخ والتجار الكبار خصوصاً فـ المدون المغربية العتيقة بحال فاس، تطوان، و سلا. فـ العهد ديال الحماية، بداو الأوروپيين كيشوفو فـ الجبادور جزء من الثقافة المغربية، وكيعجبهم الستيل ديالو. بعض الفنانين والديپلوماسيين بداو كيلبسوه، ومن تم ولى معروف شوية فـ أوروبا، خصوصاً مع ترويج الصناعة التقليدية المغربية فالخارج.

## مصادر
محمد الشيخ

**محمد الشيخ بن هو محمد بن عبد الرحمن بن علي بن مخلوف بن زيدان السعدي** سلطان السعديين حكم بين 1540 و1557, وفالعهد ديالو قضى على الوطاسيين في المغريب. سنة 1554. ومن بعد، عزْز الدعائم ديال الملك ديالو و الأمن ديال البلاد، و حطم تلمسان.

تصنيف:زيادة ف عوام 1490
تصنيف:وفيات 1557
تصنيف:مغاربا د لقرن 16
تصنيف:ناس د مراكش
صندوق الضمان المركزي المغربي

**الصندوق المركزي للضمان** (CCG) هو مؤسسة عمومية مغربية تأسسات ب موجب القانون نمرة 47-95 و الظهير نمرة 1-96-107 فـ 21 ربيع اللول 1417 (7 غشت 1996). الهدف ديالو كان ضمان تمويل المشاريع الإقتصادية و الإجتماعية سوا عبر القروض الداخلية أولا لبرّانية، ل فايدة المؤسسات العمومية و الخاصة. فـ2020، تحول الصندوق ل شركة مساهمة ب مجلس إدارة و تبدلات السمية ديالو لـ "الشركة الوطنية للضمان و تمويل المقاولة".

## التاريخ
الصندوق تأسس فـ 1996 باش يدعم التمويل و يضمن القروض ل فايدة المقاولات و المشاريع الوطنية. البداية كانت مع تمويل عمليات صغيرة و متوسطة، و كان الصندوق وسيلة للدولة باش تضمن الإستثمارات و تحفز المشاريع الإقتصادية. الصندوق لعب دور مهم ف تطوير برامج الدعم للمقاولات الصغرى و المتوسطة، و تقديم ضمانات للتمويل البنكي، خصوصا عبر برامج بحال ضمان كراي Damane Crea، مقاولتي و مساندة، على ود الرفع من نسبة ريادة الأعمال عند الشباب. من 2020، مع التحول ل شركة مساهمة، توسعو مهام الصندوق باش يشملو الضمانات المالية ل كل نواع الإستثمارات، بما فيها الإستثمار العقاري و المشاريع الكبرى.

## الهيكلة و التنظيم
الصندوق المركزي للضمان عندو هيكلة واضحة كتضم مجلس إدارة، إدارة عامة، و مجموعة ديال الأقسام المتخصصة:

## المهام و الأنشطة

### أهداف الصندوق
الصندوق عندو مجموعة ديال الأهداف الرئيسية:

* ضمان سداد القروض المبرمة داخل و برّا المغرب للمقاولات العمومية والخاصة.
* منح الضمانات المطلوبة للمقاولات المغربية المشاركة ف مشاريع خارجية.
* إدارة جميع صناديق الضمان نيابة على الدولة و مؤسسات أخرى، و تنفيذ العمليات المالية المرتابطة ب هاد الصنادق.
* القيام بكل العمليات المالية، العقارية، المدنية و التجارية المتعلقة ب الضمان و تمويل المشاريع.

### الدعم ف إنشاء المقاولات

#### إنشاء المقاولات الصغيرة (TPE)
الصندوق كيعاون المقاولات الصغيرة عبر برامج محددة:

#### إنشاء المقاولات المتوسطة و الكبيرة
الصندوق كيعاون كذلك المقاولات المتوسطة و الكبيرة:

## التشريع
الصندوق تحول ل شركة مساهمة ب موجب القانون نمرة 36-20 و الظهير نمرة 1-20-73، منشور فـ العدد 6918 ديال الجريدة الرسمية ف 17 شتنبر 2020.

## مصادر